jkorsvik/nowiki_second_scrape_merged huggingface dataset:
Jordana Brewster

Jordana Brewster (født 26. april 1980 i Panama by i Panama) er en brasiliansk-amerikansk skuespiller. Hun er kjent for å spille Mia Toretto i Fast and Furious-filmene.


== Tidlig liv ==
Brewster har brasiliansk mor og amerikansk far. Hun ble født i Panama, men hun og foreldrene flyttet til London da hun var to måneder gammel, og bodde der i seks år. Etter det flyttet de videre til Rio de Janeiro, hvor de ble værende til Jordana var ti år gammel. Deretter flyttet familien til New York. Hun har også en yngre søster som heter Isabella. Jordana Brewster gikk frem til 2003 på Yale University, hvor hennes bestefar, Kingman Brewster, var president i sin tid.


== Karrière ==
Brewster fikk sin første store rolle som 18-åring i Robert Rodriguez' The Faculty i 1998. Det var imidlertid ikke før tre år senere verden virkelig fikk øynene opp for henne, da hun spilte Mia Toretto for første gang i The Fast and the Furious. Deretter gikk det tre år før hun spilte inn sin neste film, D.E.B.S. (2004). I 2006 spilte hun den romantiske interessen til James Franco i Annapolis, hvor også Tyrese Gibson var med. De to spilte senere sammen i Fast Five.
Etter det fikk hun hovedrollen i skrekkfilmen The Texas Chainsaw Massacre: The Beginning. Tre år senere gjentok hun rollen som Mia i Fast & Furious (2009). Hun spilte også en gjesterolle i den populære TV-serien Chuck. I 2011 portretterte hun nok en gang Mia Toretto i Fast Five.


== Filmografi ==


=== Filmer ===
American Heist (2014) … Emily
Furious 7 (2014) … Mia Toretto
Fast & Furious 6 (2013) … Mia Toretto
Fast Five (2011) … Mia Toretto
Fast & Furious (2009) … Mia Toretto
The Texas Chainsaw Massacre: The Beginning (2006) … Chrissie
Friendly Fire (2006)
Annapolis (2006) … Ali
Nearing Grace (2005) … Grace Chance
Win a Date with Tad Hamilton! (2004)
The Fast and the Furious (2001) … Mia Toretto
The Invisible Circus (1999) … Phoebe
The Faculty (1998) … Delilah Profitt


=== Fjernsyn ===
Dallas (2012) … Elena Ramos (2 episoder)
Gigantic (2010) .... Celebrity (2 episoder)
Dark Blue (2010) … Maria (3 episoder)
Chuck (2009) … Dr. Jill Roberts (4 episoder)
Mr. and Mrs. Smith (2007) … Jane Smith (1 episode)
As the World Turns (1995–2001) … Nikki Munson (104 episoder)
The '60s (1999) … Sarah Weinstock – (TV-film)
All My Children (1995) … Anita Santos (1 episode)


=== Kortfilmer ===
Hot Dog Water (2011) (kortfilm)


== Referanser ==


== Eksterne lenker ==
(en) Jordana Brewster på Internet Movie Database 
(sv) Jordana Brewster i Svensk Filmdatabas 
(da) Jordana Brewster på Filmdatabasen 
(da) Jordana Brewster på Scope 
(fr) Jordana Brewster på Allociné 
(en) Jordana Brewster på AllMovie 
(en) Jordana Brewster hos Turner Classic Movies 
(en) Jordana Brewster hos Rotten Tomatoes 
(en) Jordana Brewster hos TV Guide 
(en) Jordana Brewster hos The Movie Database
Naegleria fowleri

Naegleria fowleri (også kjent som den hjernespisende amøben) er en amøbe som lever i varmt ferskvann, hovedsakelig innsjøer, elver og varme kilder. Smitte forekommer svært sjeldent og oftest i de mer sydlige deler av verden der det er høy temperatur og fuktighet.
Amøben blir vanligvis introdusert når en person svømmer i infisert vann, ved at den går inn i neseborene og inn i hjernen igjennom luktelappen (bulbus olfactorius). Sommertider er de hyppigste perioder for å bli infisert, da amøben ligger i dvale på bunnen av innsjøer. Når det blir varmt og temperaturen i vannet stiger, så løsner mikroorganismer seg (amøben inkludert) fra bunnen og reiser opp til overflaten, der sjansen for å bli smittet økes betraktelig ved bading i kontaminert vann. Når amøben begynner å fortære hjernen, så går kroppen i nødmodus og utløser hjernehinnebetennelse. Naegleria fowleri finnes ikke i saltvann og har heller ikke vært dokumentert eller påvist i Norge.


== Referanser ==


== Eksterne lenker ==
(en) Naegleria fowleri i Global Biodiversity Information Facility 
(sv) Naegleria fowleri hos Dyntaxa 
(en) Naegleria fowleri hos ITIS 
(en) Naegleria fowleri hos NCBI 
(en) Kategori:Naegleria fowleri – bilder, video eller lyd på Wikimedia Commons 
Naegleria fowleri – detaljert informasjon på Wikispecies 
Hjernespisende amøbe herjer i storby
Rosenlundsbron

Rosenlundsbron er en bro over Vallgraven i Göteborg, som forbinder Pusterviksplatsen med Sahlgrensgatan/Hvitfeldtsplatsen. Ved broen møtes Rosenlundskanalen og Vallgraven. Broen er 30 meter lang og 15 meter bred.Broen fikk sitt navn i 1883 da en ny svingbro ble bygget over kanalen. En tidligere hvelvet steinbro med vindebro, kalt Husarbron, midt foran Husargatan og over til Fisktorget, ble bygget i 1835 og ble revet i forbindelse med at Vallgraven ble rettet ut i 1864. Ved Husarbrons nordre landfeste fantes en tollbod, Rosenlunds hytta, der tollvakten kontrollerte transporten inn til byen.Broen ble i 1921 bygget om til en likearmet svingbro, 11,3 meter bred og med en seilingshøyde på 2,1 meter. Broen var svingbar fram til 1950-tallet og ble åpnet med håndkraft av fire mann.
Med en pris på cirka 15 millioner kroner, stod den nåværende broen klar sommeren 1999, og ble bygget slik at det seinere skulle være mulig å montere inn et roterende maskineri på midtstøtten ute i vannet. Den tidligere broen ble revet høsten 1998, men deler av den ble renovert og gjenbrukt på den nye broen, blant annet de klinkede gitterdragerne, som ble brukt som rekkverk. Til det nye, forsterkede midtstøtten ble det brukt naturstein og jerndetaljer. Også lysmaster og landfestene med murer og trapper, ble brukt igjen.


== Referanser ==


== Kilder ==
Göteborgs kanaler och broar berättar (swe). Göteborg: Tre Böcker Förlag AB. 2007. ISBN 978-91-7029-630-7. , s. 66
Göteborgs gatunamn 1621 t o m 2000 (swe). Göteborg: Tre böcker. 2001. ISBN 91-7029-460-7. , s. 241
Lucas Black

Lucas York Black (født 29. november 1982 i Decatur i Alabama) er en amerikansk skuespiller.


== Karriere ==


=== 90-tallet ===
Lucas Black har tross sin relativt unge alder vært skuespiller i en årrekke, og han begynte allerede som tolvåring i The War (1994), hvor han spiller mot Elijah Wood og Kevin Costner. Han spilte en av hovedrollene i den kritikerroste TV-serien American Gothic i 1995-96, før han fikk sin gjennombruddsrolle i Sling Blade mot Billy Bob Thornton. Han spilte også i The X-Files (1998), en spin-off fra TV-serien med samme navn.


=== 00-tallet ===
Black satte også preg på westernfilmen All the Pretty Horses (2000), hvor Matt Damon og Penélope Cruz også var med. Tre år senere spilte han en birolle i Oscar-favoritten Cold Mountain. I 2004 dukket han opp i den populære sportsfilmen Friday Night Lights, en film som også la grunnlag for en TV-serie. Han spilte for øvrig igjen mot Billy Bob Thornton. Andre som var med var f.eks. Garrett Hedlund, Tim McGraw og Derek Luke. Deretter var han med i Jarhead med Jake Gyllenhaal og Jamie Foxx.
I 2006 fikk han det som sannsynligvis er hans mest kjente rolle til dags dato, nemlig som Sean Boswell i The Fast and the Furious: Tokyo Drift, den tredje filmen i Fast and Furious-serien. Det hintes i filmen til at han muligens kan dukke opp i filmserien ved en senere anledning, men ingenting er bestemt foreløpig med henhold til det.
Han har etter det spilt i Legion (2009) med Paul Bettany og Tyrese Gibson, samt Get Low med Robert Duvall, Bill Murray og Sissy Spacek.


== Filmografi ==
Fast & Furious: 9 (2021) .... Sean Boswell
42 (2013) .... Pee Wee Reese
Promised Land (2012) .... Paul Geary
Seven Days in Utopia (2011) .... Luke Chisholm
Tough Trade (2010) .... – (TV-film)
Get Low (2009) .... Buddy
Legion (2009) .... Jeep Hanson
The Fast and the Furious: Tokyo Drift (2006) .... Sean Boswell
Jarhead (2005) .... Chris Kruger
Deepwater (2005) .... Nat Banyon
Friday Night Lights (2004) .... Mike Winchell
Killer Diller (2004) .... Vernon
Cold Mountain (2003) .... Oakley
All the Pretty Horses (2000) .... Jimmy Blevins
The Miracle Worker (2000) .... James Keller (TV-film)
Crazy in Alabama (1999) .... Peter Joseph 'Peejoe' Bullis
Our Friend, Martin (1999) .... Randy (stemme)
The X-Files (1998) .... Stevie
Flash (1997) .... Connor Strong
Chicago Hope (1997) .... Dr. Noah Fielding (1 episode) – (TV-serie)
Ghosts of Mississippi (1996) .... Burt DeLaughter
Sling Blade (1996) .... Frank Wheatley
American Gothic (1995–96) .... Caleb Temple (22 episoder) – (TV-serie)
The War (1994) .... Ebb


== Eksterne lenker ==
(en) Lucas Black på Internet Movie Database 
(sv) Lucas Black i Svensk Filmdatabas 
(da) Lucas Black på Filmdatabasen 
(da) Lucas Black på Scope 
(fr) Lucas Black på Allociné 
(en) Lucas Black på AllMovie 
(en) Lucas Black hos Turner Classic Movies 
(en) Lucas Black hos Rotten Tomatoes 
(en) Lucas Black hos The Movie Database
Ängelholms bro

Ängelholms bro (siden 1864 Karl XVs bro) ledet lenge riksveien fra Helsingborg over Rönne å inn i Ängelholm. Den første broen ble oppført i forbindelse med grunnleggelsen av byen i 1516. Den lå fra begynnelsen noe mer nedstrøms enn den nåværende. På midten av 1700-tallet var broen livsfarlig å ta seg over på, og ble da erstattet av en pram. Byggingen av en ny bro ble forsinket av utallige tvister mellom Bjäre härad og byen om hvem som egentlig skulle vedlikeholde broen. Først i 1783 stod en ny trebro, som hvilte på steinkar, ferdig. Men allerede etter to år tok vårflommen den nye broen, og prammer måtte benyttes i ytterligere 20 år. 
I 1806 stod den nye broen ferdig. Den ble bygget av tre og lå på samme plass som Karl XVs bro. Den var vakker, men ganske bratt. På 1800-tallet ble det planlagt en steinbro, og i 1864 stod den nye Karl XVs bro ferdig i stein og jern. På 1910-tallet var jernet rustskadet, og broen ble bygget om i 1923, støpt inn i betong og fikk gangbaner.
Allerede i 1955 ble broen ansett å være umoderne selv om den var vakker, men takket være at riksveien og gjennomfartstrafikken ble ført utenfor byen fikk broen bli stående. Men etter 50 år var det slutt, og sommeren 2005 ble en ny stålbro innviet, svært lik forgjengeren som den så ut før overdekning med betong, og med belysning nedenfra.
Giftbær

Giftbær (Nicandra physaloides) er en ettårig plante i søtvierfamilien. Det som er uvanlig med denne arten, er at den er alene i sin egen slekt. Den kommer opprinnelig fra Peru, og er dyrket som prydplante i Norge. Denne arten bærer sitt navn med rette, da den er svært giftig.


== Utseende ==
Planten er kraftig og opptil 90 cm høy. Den har store, eggformede, mellomgrønne, grovt tannete og bølgede blader. Blomstene er klokkeformede  tre-fire cm brede, blekfiolette til lysblå med et hvitt svelg. Den blomstrer fra juli til september, og blomsten er åpen bare åpen få timer om dagen. De kuleformede bærene er 12-20 mm i diameter og brune, de er omgitt av fra grønt til purpurfarget beger. Planten har et  diploid kromosomtall på 20, det er også uvisst om dette kan være 19-22.


== Funn ==
Planten blir funnet en sjelden gang iblant forskjellige steder rømt fra hager, eller som forurensning med frø. De dukker gjerne der folk tømmer hageavfall og i åkrer. Det er blitt til nå gjort 52 funn av giftbær i Norge.


== Etymologi ==
Slektsavnet Nicandra kommer fra den greske legen Nikandros, som kom fra Kolofon og døde i år 133 f.Kr. Artsnavnet physaloides kommer fra planteslekten Physalis som heter lykteslekta på norsk. Det kommer av det oppblåste begeret, som ligner på «lyktene» i lykteslekta. Noe som kan gjøre denne arten meget farlig.


== Litteratur ==
Lid, Johannes og Lid, Dagny Tande: Norsk flora. 7. utg. Redigert av Elven Reidar. Samlaget, 2005. ISBN 978-82-05-32563-0 s. 681
Stenberg, Lennart og Mossberg, Bo: Gyldendals store nordiske flora. Gyldendal 2007. ISBN 82-521-6029-8 s. 523
Sjøborg, Steinar og Eidissen, Henry: Norsk hageleksikon. Det beste 1982. ISBN 82-7010-130-3 s. 417


== Eksterne lenker ==
(en) Giftbær i Encyclopedia of Life 
(en) Giftbær i Global Biodiversity Information Facility 
(no) Giftbær hos Artsdatabanken 
(sv) Giftbær hos Dyntaxa 
(en) Giftbær hos ITIS 
(en) Giftbær hos NCBI 
(en) Giftbær hos The International Plant Names Index 
(en) Giftbær hos Tropicos 
(en) Kategori:Nicandra – bilder, video eller lyd på Wikimedia Commons 
(en) Nicandra physalodes – galleri av bilder, video eller lyd på Wikimedia Commons 
Nicandra physalodes – detaljert informasjon på Wikispecies 
Artskart
Francisco Antonio Mourelle

Francisco Antonio Mourelle de la Rúa (født 17. juli 1750 i Corme i La Coruña, død 24. mai 1820 i Cádiz) var en galisisk sjøoffiser og oppdager som tjente det spanske kongehuset. Han deltok i flere ekspedisjoner langs den nordlige stillehavskysten fra basen i San Blas i Mexico. Han utførte også flere reiser til Filippinene, og i 1781 kom han til Tonga og Salomonøyene.
Maurelleøya i den kanadiske provinsen Britisk Columbia er oppkalt etter ham.


== Referanser ==


== Eksterne lenker ==
Biografi om Francisco Antonio Mourelle
Oseaniamesterskapet i fotball for menn

Oseaniamesterskapet i fotball for menn er en internasjonal fotballturnering for medlemslandene i Oceania Football Confederation (OFC). Den første turneringen ble avholdt i 1973 og arrangeres nå hvert fjerde år. Flest titler har nå New Zealand med sine fem titler, etter at Australia med sine fire titler forlot OFC i 2006.


== Resultat ==


=== Sammendrag ===
2004-turneringen ble avholdt i round robin format i Australia, som ble etterfulgt av en finale med hjemme- og bortekamp.


=== Lag som har nådd topp fire ===
^ Fjerdeplassen i 1973 ble oppnådd av Vanuatu under sitt tidligere navn Ny-Hebridene.1 Australia forlot OFC i 2006 og ble i stedet medlem av AFC.


== Eksterne lenker ==
Artikkelen har ingen egenskaper for offisielle lenker i Wikidata
Artikkelen har ingen egenskaper for sportsdatabaser i Wikidata
Oceania Nations Cup i arkivet til RSSSF
OFCs offisielle nettsted
Levanto (Peru)

Levanto er en by i provinsen Chachapoyas i Amazonas i det nordvestlige Peru. Byen er hovedstaden for distriktet Levanto og har 539 innbyggere (2012). 


== Eksterne lenker ==
World Gazetter: Byer i Amazonas-regionen
Magdalena (Chachapoyas)

Magdalena er en by i provinsen Chachapoyas i Amazonas i det nordvestlige Peru, og er hovedstaden for distriktet Magdalena. Byen ligger om lag 1950 moh. og har 708 innbyggere (2012). 


== Eksterne lenker ==
World Gazetter: Byer i Amazonas-regionen
Duraznopampa

Duraznopampa er en by i provinsen Chachapoyas i Amazonas i det nordvestlige Peru. Byen er hovedstaden for distriktet Mariscal Castilla og ligger om lag 2200 moh.
Molinopampa

Molinopampa er en by i provinsen Chachapoyas i Amazonas i det nordvestlige Peru, og er hovedstaden for  distriktet Molinopampa. Byen ligger om lag 2407 moh. og har 745 innbyggere (2012). 


== Eksterne lenker ==
World Gazetter: Byer i Amazonas-regionen
Montevideo (Chachapoyas)

Montevideo er en by i provinsen Chachapoyas i Amazonas i det nordvestlige Peru, og er hovedstaden for  distriktet Montevideo. Byen ligger om lag 2450 moh. og har 807 innbyggere (2012). 


== Eksterne lenker ==
World Gazetter: Byer i Amazonas-regionen
Olleros (Chachapoyas)

Olleros er en by i provinsen Chachapoyas i Amazonas i det nordvestlige Peru, og er hovedstaden for  distriktet Olleros. Byen ligger om lag 3 050 moh. og har 133 innbyggere (2012). 


== Eksterne lenker ==
World Gazetter: Byer i Amazonas-regionen
Quinjalca

Quinjalca er en by i provinsen Chachapoyas i Amazonas i det nordvestlige Peru, og er hovedstaden for distriktet Quinjalca. Byen ligger om lag 3 065 moh. og har 147 innbyggere (2012). 


== Eksterne lenker ==
World Gazetter: Byer i Amazonas-regionen
Kristen von Krogh

Kristen Faye von Krogh (født 5. desember 1910, død 10. juli 1998), også kjent som Kristen Krogh, var norsk forstmann og ornitolog. For sitt arbeide for offentlig naturvern ble han kjent som «Nasjonalparkenes far».


== Familie ==
Kristen von Krogh var sønn av sokneprest Einar von Krogh og Asta Olava f. Thorbjørnsen. Hans fødested var Gransherad i Telemark. Som prestesønn flyttet han i 1916 nordover til Mosjøen sammen med familien, og han bodde på Dolstad prestegård rett ved Dolstad kirke. Der forble de frem til 1928, da familien flyttet til Drammen.
Von Krogh giftet seg i 1941 med Anne Mathilde Mentsen (1921–2007) fra Namsos i Nord-Trøndelag.


== Utdannelse og yrke ==
Under sin oppvekst i Mosjøen og Vefsn utviklet Kristen von Krogh interesse for ornitologi. Han meldte seg i 1928 inn i Norsk ornitologisk forening. Etter eksamen artium i 1930, ett års praksis hos Treschow og militærtjeneste i Garden, begynte han i 1932 på Statens skogskole i Steinkjer. Han gikk deretter videre med treårig skogbruksutdannelse ved Norges landbrukshøgskole (1933–1936). I studietiden var han politisk aktiv. Han var med på å stifte Landbrukshøiskolens socialistiske studentlag, og i ett år var han formann i den lokale avdelingen av Norges studerende ungdoms avholdsforbund.
Som forstkandidat fikk von Krogh arbeide ved Skoghøgskolens institutt for skogskjøtsel. Etter ett år der ble han ansatt i forstvesenet, som forvaltet skoger eier av staten. Han arbeidet i Lierne, og fra 1941 var han assistent i skogforvaltningen i Innherad samtidig som han underviste ved skogskolen i Steinkjer. Fra 1945 var von Krogh skogforvalter i Grong, og i 1955 ble han skoginspektør for Nord-Norge – med kontor i hjembyen Mosjøen.  Fra 1960 var von Krogh naturverninspektør med kontor i Trondheim. Dermed arbeidet han med sine hjertesaker, nemlig naturvern og -fredning. Han var med på å fremarbeide den første nasjonalparken i Norge, Rondane nasjonalpark i 1962. Deretter arbeidet han med en plan for norske nasjonalparker.
Ved siden av sitt arbeide skrev von Krogh en rekke bøker og artikler, særlig innenfor ornitologi og skogzoologi. Han deltok også i naturopplysningsprogrammer i NRK.


== Referanser ==


== Litteratur ==
Suul, Jon: Nasjonalparkenes far – Kristen Faye Krogh – et hundreårsminne i Årbok for Helgeland 2010 (ISBN 978-82-90148-33-6)
Daguas

Daguas er en by i provinsen Chachapoyas i Amazonas i det nordvestlige Peru, og er hovedstaden for distriktet San Francisco de Daguas. Byen ligger om lag 2360 moh. og har 238 innbyggere (2012). 


== Eksterne lenker ==
World Gazetter: Byer i Amazonas-regionen
Maino

Maino er en by i provinsen Chachapoyas i Amazonas i det nordvestlige Peru, og er hovedstaden for distriktet San Isidro de Maino. Byen ligger om lag 2325 moh. og har 525 innbyggere (2012). 


== Eksterne lenker ==
World Gazetter: Byer i Amazonas-regionen
Soloco

Soloco er en by i provinsen Chachapoyas i Amazonas i det nordvestlige Peru. Byen er hovedstaden for distriktet Soloco og har 336 innbyggere (2012). 


== Eksterne lenker ==
World Gazetter: Byer i Amazonas-regionen
Norges Familieråd

Norges Familieråd var en norsk organisasjon som arbeidet for større samhørighet mellom generasjonene og styrking av familien som sosial institusjon. Den ble opprettet i 1964 og var finansiert over statsbudsjettet fra 1969 til 1979. Organisasjonen ble stiftet av LO, Norsk Arbeidsgiverforening, Norges idrettsforbund, Norges Bondekvinnelag, Noregs Ungdomslag og Norsk forbund for trygdede og pensjonister, og hadde i tillegg Statens Ungdomsråd og Norges Ungdomsråd som medlemmer. Fra begynnelsen stilte Det Kongelige Selskap for Norges Vel kontorlokaler til rådighet. I 1969 fikk organisasjonen et eget kapittel på statsbudsjettet etter et enstemmig vedtak i Stortinget. Familierådets direktør var legen Ola Rokkones.
I organisasjonens styre satt en rekke representanter for norsk politikk, arbeidslivets parter og det sivile samfunn. Tidligere statsråd for Arbeiderpartiet Reidar Carlsen var styreformann fra etableringen i 1964 til slutten av 1970-tallet. I representantskapet satt bl.a. Torolf Elster, Knut Hald, biskop Alexander Johnson, Torolv Kandahl, Haldis Tjernsberg, Trygve Kleppe, Knut Utstein Kloster, Tormod Normann, Berte Rognerud, Olav Selvaag, Ulf Styren og Egil Aarvik. Også Thorbjørn Egner var involvert i organisasjonen fra oppstarten.
Organisasjonen arbeidet bl.a. med spørsmål om fleksible generasjonsboliger, delt arbeidstid for begge kjønn og andre familiepolitiske saker innenfor helse- og undervisningsvesenet.


== Litteratur ==
Gerd Vollset: Familiepolitikkens historie – 1970 til 2000. NOVA-rapport 1/2011
Atlides

Atlides er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore til ganske store (vingespenn 30-50 millimeter) stjertvinger med to stjerter på bakvingen, den bakerste av dem er gjerne ganske lang. Fargen er gjerne ganske mørk, dersom den er lysere, er vingeårene påfallende mørke. Oversiden har blålige eller grønnlige felter, undersiden gjerne en litt bronseaktig glans. På undersiden er det noen røde flekker ved roten av vingene.
Bakkroppens underside er oransje.


== Levevis ==
Larvene lever på parasittiske planter i mistelteinfamilien.


== Utbredelse ==
Disse artene lever i Mellom- og Sør-Amerika, fra det sørligste USA til Argentina.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Atlides-gruppen – Neotropisk
slekten Atlides Hübner, 1819
Atlides atys (Cramer, [1779])
Atlides bacis (Godman & Salvin, [1887])
Atlides browni Constantino, Salazar & Johnson, 1993
Atlides carpasia (Hewitson, 1868)
Atlides cosa (Hewitson, 1867)
Atlides dahnersi Bálint, Constantino & Johnson, 2003
Atlides gaumeri (Godman, [1901])
Atlides halesus (Cramer, 1777)
Atlides halljasoni Bálint & Wojtusiak, 2006
Atlides havila (Hewitson, 1865)
Atlides inachus (Cramer, [1775])
Atlides misma D'Abrera, 1995
Atlides polama (Schaus, 1902)
Atlides polybe (Linnaeus, 1763)
Atlides rustan (Stoll, [1790])
Atlides thargelia (Burmeister, 1878)
Atlides zava (Hewitson, 1878)
Atlides spp. – fem ubeskrevne arter


== Litteratur ==
Butterflies and moths of North America – Atlides halesus [1]


== Eksterne lenker ==
(en) Atlides i Encyclopedia of Life 
(en) Atlides i Global Biodiversity Information Facility 
(en) Atlides hos ITIS 
(en) Atlides hos NCBI 
(en) Kategori:Atlides – bilder, video eller lyd på Wikimedia Commons 
Atlides – detaljert informasjon på Wikispecies Brower, Andrew V. Z. 2007. Atlides i The Tree of Life Web Project, [http://tolweb.org/ http://tolweb.org
www.funet.fi – Atlides
Brangas

Brangas er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med én lang, tynn stjert på bakvingen. Oversiden hannene skinnende blå med smalt svarte ytterkanter, hunnene, som har bredere og mer avrundede vinger, er brune med enkelte metallisk blå skjell. Undersiden er brunlig med lyse eller mørke flekker, oftest med røde flekker ved roten av vingene.


== Levevis ==
Artene lever i tropisk regnskog og er vanligvis fåtallige. Larvenes næringsplanter er ukjente.


== Utbredelse ==
Disse artene lever i Mellom- og Sør-Amerika, fra Mexico i nord til São Paulo i sør, med flest arter i dte nordlige Sør-Amerika.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Brangas-gruppen – Neotropisk
slekten Brangas Hübner, 1819
Brangas caranus (Stoll, 1780)
Brangas carthaea (Hewitson, 1868)
Brangas coccineifrons (Godman & Salvin, 1887)
Brangas dydimaon (Cramer, 1777)
Brangas felderi (Goodson, 1947)
Brangas getus (Fabricius, 1787)
Brangas neora (Hewitson, 1867)
Brangas rita (Goodson, 1945)
Brangas silumena (Hewitson, 1867)
Brangas teucria (Hewitson, 1868)
Brangas torfrida (Hewitson, 1867)
Brangas spp. – 7 ubeskrevne arter


== Litteratur ==
Butterflies of Amazonia – Brangas caranus [1]
Butterflies of America – Brangas neora [2]


== Eksterne lenker ==
(en) Brangas i Encyclopedia of Life 
(en) Brangas i Global Biodiversity Information Facility 
(en) Brangas hos NCBI 
(en) Kategori:Brangas – bilder, video eller lyd på Wikimedia Commons 
Brangas – detaljert informasjon på Wikispecies Brower, Andrew V. Z. 2007. Brangas i The Tree of Life Web Project, [http://tolweb.org/ http://tolweb.org
www.funet.fi – Brangas
Bilde av Brangas teucria